โครงการในอนาคต

บริษัทมีแผนที่จะพัฒนาบริการใหม่ๆ เพื่อให้บริการแก่ลูกค้า
โดยจะเน้นให้บริการในธุรกิจซึ่งมีการเติบโตสูง
โดยจะใช้ประโยชน์จากทรัพย์สินที่ได้ลงทุนไปแล้วเป็นหลัก
ซึ่งจะทำให้บริษัทสามารถเพิ่มผลตอบแทนจากเงินลงทุนที่ได้ลงทุนไปแล้ว
และในขณะเดียวกันเป็นการสร้างมูลค่าเพิ่มให้แก่ผู้ถือหุ้น
นอกจากนั้นบริษัทมีแผนที่จะขยายงานการให้บริการโทรศัพท์สาธารณะ รวมทั้ง

ขยายศูนย์บริการเพิ่มเติม โดยมีรายละเอียดดังนี้

1.  บริการใหม่

บริการอินเตอร์เน็ตความเร็วสูง

บริษัทมีแผนที่จะให้บริการ Asymmetric Digital Subscriber Line (ADSL) และ Cable
Modem ในปี 2544 Cable Modem
คืออุปกรณ์ที่พ่วงต่อกับคอมพิวเตอร์ซึ่งจะทำให้สามารถส่งและรับข้อมูลผ่านโครงข่าย HFC ได้
ด้วยเทคโนโลยีนี้ จะทำให้สามารถใช้บริการอินเตอร์เน็ตที่มีความเร็วสูงสุดถึง 30 เมกะบิตต่อนาที
ด้วยระบบของโครงข่ายที่ใช้ร่วมกัน สำหรับ ADSL
เป็นบริการอินเตอร์เน็ตความเร็วสูงบนโครงข่ายโทรศัพท์พื้นฐาน
ซึ่งสามารถให้บริการด้วยความเร็วสูงสุดถึง 8 เมกะบิตต่อนาที
ด้วยระบบโครงข่ายที่เป็นเอกเทศไม่ใช้ร่วมกันและสามารถใช้งานโทรศัพท์ในการติดต่อสื่อสารในขณะเดียวกัน

ปัจจุบันธุรกิจต่างๆ มีการใช้ประโยชน์จากอินเตอร์เน็ตเพิ่มขึ้น
ซึ่งจะทำให้มีความต้องการบริการอินเตอร์เน็ตความเร็วสูง เพิ่มขึ้น
นอกจากนั้นการที่เริ่มมีความนิยมใช้บริการมัลติมีเดียต่างๆ เป็นต้นว่า VDO on demand หรือ VDO
Conferencing จะเป็นปัจจัยกระตุ้นให้มีความนิยมใช้บริการ ADSL, Cable Modem
ซึ่งเหมาะในการให้บริการเหล่านี้เพิ่มขึ้น

บริการโครงข่ายข้อมูล

ภายหลังการติดตั้งโครงข่าย ATM/IP และ Remote Access Server (RAS) เมื่อกลางปี 2543
ทำให้บริษัทมีขีดความสามารถในการให้บริการโครงข่ายข้อมูลได้เพิ่มขึ้นอย่างมาก
ทั้งในด้านการให้บริการที่ความเร็วสูงกว่าเดิมและให้บริการได้ในจำนวนตามความต้องการของลูกค้า
และสามารถรับประกันระดับของคุณภาพการให้บริการให้แก่ลูกค้าได้ ในปี 2544
บริษัทมีแผนที่จะให้บริการต่างๆเหล่านี้เพิ่มเติมทั้งในระดับRetail และ Wholesale

บริการข้อมูลผ่านทางโทรศัพท์ไร้สาย (Wireless Data Services)

บริษัทมีแผนที่จะให้บริการข้อมูลผ่านทางโทรศัพท์ไร้สาย ที่ความเร็ว 32 เมกะบิตต่อนาที ในปี 2001
ผ่านโทรศัพท์พื้นฐานพกพา PCT ผู้บริหารเชื่อว่าด้วยเทคโนโลยีของ PHS
ที่มีความสามารถในการให้บริการข้อมูลผ่านทางโทรศัพท์ได้ดีกว่าโทรศัพท์ เซลลูลาร์ในปัจจุบัน
จะทำให้บริษัทมีโอกาสในตลาดธุรกิจนี้ ดังจะเห็นได้จากในช่วง เร็วๆ นี้
จำนวนสมาชิกของโทรศัพท์ไร้สาย PHS
ในประเทศญี่ปุ่นได้เพิ่มขึ้นเนื่องจากความสามารถในการให้บริการข้อมูลที่ดีกว่าโทรศัพท์เคลื่อนที่

บริการ PCT แบบชำระค่าบริการล่วงหน้า (Pre-paid)

บริษัทมีแผนที่จะให้บริการ PCT แบบชำระค่าบริการล่วงหน้าในปี 2001
ซึ่งบริษัทเชื่อว่าจะสามารถดึงดูดกลุ่มครอบครัวที่ต้องการจำกัดปริมาณการใช้โทรศัพท์ของสมาชิกในครอบครัว
และกลุ่มลูกค้าที่อาศัยในหอพัก อพาร์ทเมนท์ หรือ ห้องเช่า ซึ่งไม่มีโทรศัพท์พื้นฐานเป็นของตนเอง
เนื่องจากบริษัทจะให้บริการโดยผ่านโทรศัพท์พื้นฐานของบริษัทซึ่งจะมีการจัดสรรสำหรับการให้บริการประเภทนี้โดยเฉพาะ

2.  การขยายการให้บริการโทรศัพท์สาธารณะ

บริษัทได้ยื่นขอต่อองค์การโทรศัพท์เพื่อเปิดให้บริการโทรศัพท์สาธารณะเพิ่มอีกจำนวน 6,000
เลขหมาย ซึ่งบริษัทเชื่อว่าจะได้รับการอนุมัติจากองค์การโทรศัพท์ เนื่องจาก
จะทำให้บริษัทสามารถให้บริการโทรศัพท์สาธารณะได้ในสัดส่วน 1%
ของเลขหมายโทรศัพท์พื้นฐานรวม เช่นเดียวกับ TT&T
บริษัทคาดว่าจะติดตั้งโทรศัพท์สาธารณะเสร็จภายใน 6 เดือนหลังจากที่ได้รับการอนุมัติจาก ทศท.

3. โครงการขยายศูนย์บริการเพิ่มเติม

ในปี 2544 นี้ บริษัทฯ มีโครงการจะเปิดศูนย์บริการเพิ่มเติม ในจุดที่มีกำลังซื้อหนาเเน่น เช่น
ร้านค้าปลีกขนาดใหญ่ (Super Store) เพิ่มช่องทางการขายในร้านสะดวกซื้อ (Convenience
Store) พร้อมทั้งเปิดให้บริการใหม่ๆ เช่น บริการจ่ายค่าโทรศัพท์ผ่านบัญชีธนาคารเเละ Credit
Card, บริการ TA Phone Clubใหม่, บริการโครงข่ายอินเตอร์เน็ตความเร็วสูง (ADSL)
เเละบริการอินเตอร์เน็ต ClickTA ที่ได้รับการปรับปรุงให้ดียิ่งขึ้น
ตรงต่อความต้องการของตลาดซึ่งมีความต้องการใช้บริการอินเตอร์เน็ตเป็นจำนวนมากในขณะนี้